Nacha Pop

**Nacha Pop** é un grupo musical formado no medio da movida madrileña. Formado en 1978, tras desintegrarse *Uhu Helicopter*, por Antonio Vega Tallés e Nacho García Vega nas guitarras e as voces, Carlos Brooking no baixo e Ñete na batería.

En 1980 gravan o seu primeiro disco homónimo, producido por Teddy Bautista (Los Canarios) para Hispavox nos estudos da rúa Torrelaguna de Madrid. Este disco tiña auténticas perlas, entre elas "*Chica de ayer*" unha das mellores cancións do pop español de todos os tempos. Un segundo disco gravado en 1982 chamado "*Buena disposición*" e producido por eles mesmos, certifícaos como un dos grupos máis punteros do panorama nacional. Ademais, foron abreconcertos dos Ramones e Siouxsie & the Banshees, entre outros.

Asinan pola discográfica DRO (Discos Radioactivos Organizados), dirixida por Servando Carballar, produtor e compositor de Aviador Dro en 1983, o Lp "*Más números, otras letras*" que incluía cancións como "*Luz de cruce*" ou "*Enganchado a una sinal de bus*" e posteriormente un Maxi-Single con "*Una décima de segundo*", outra das perlas de Antonio Vega.

Volven cambiar de discográfica en 1985 fichando por Polydor e gravan "*Dibujos Animados*". Con este Lp, gravado nos estudos Polydor de Madrid conseguen o seu primeiro nº 1 en Los 40 principales con "*Grite una noche*", canción composta por Nacho. Ñete abandona o grupo por desavinzas co resto dos compoñentes ao introducir secuenciadores e caixas de ritmos na súa música.

Carlos Narea, afamado produtor de xente como Miguel Ríos e Hombres G entre outros, prodúcelles o disco "*El Momento*" (Polydor) en 1987 o cal contiña "Lucha de gigantes", "No se Acaban las Calles", "Lagrimas al Suelo", "Vistete" e "Persiguiendo Sombras". Gravouse en Londres, España, Suecia... Inclúe tamén "*Puertas Abiertas*".

En 1988 actúan na praza de touros de México, que é polo momento o único concerto dos madrileños en Latinoamérica. Ese mesmo ano preséntanse en Jácara Plató (Madrid) en dúas actuacións e gravan o seu disco en vivo "*80-88*", que serve como despedida do grupo e que se convertería no disco máis vendido da banda. Nacho e Carlos forman *Rico*, xunto a Fernando Illán, coñecido baixista e produtor musical; *Rico* grava tres discos e sepáranse. Antonio empeza unha carreira como solista na discográfica *Paixón*, pasando posteriormente a Polydor e Emi-Capitol.

A finais do 2004, edítase en DVD o último concerto da banda, que data de 1988. Tamén se reeditan en CD os discos "*Dibujos Animados*", "*El Momento*" (nunca antes editado en CD) e "*80-88*".

O 8 de maio de 2007 anuncian a súa xira de regreso, con concertos por España desde o 30 de xuño do 2007 (Avila) ao 26 de outubro 2007 (Madrid), coa banda formada por Antonio Vega e Nacho García Vega, con outros músicos cos que tocaron estes últimos anos.

## Discografía 
* *Nacha Pop* (EMI-Hispavox, 1980) 
* *Buena Disposición* (EMI-Hispavox, 1982)
* *Más Números, Otras Letras* (DRO, 1983)
* *Una Décima de Segundo* (Maxi, DRO, 1984)
* *Dibujos Animados* (Polydor, 1985)
* *El Momento* (Polydor, 1987)
* *80-88* (Polydor, 1988)
* *Bravo* (1996) - editado só en México
* *Lo Mejor de Nacha Pop - Rico - Antonio Vega* (1997)
* *Un Día Cualquiera: Colección de Canciones* (2003)
* *Un Día Cualquiera: Visiones del Ayer* (DVD 2003)
* *80-88* (DVD 2004)